بۆتی کایەی ڤیدیۆیی

لە کایە ڤیدیۆیییەکاندا، بۆت یان درۆن جۆرێکە لە نەرمامێری سیستەمی شارەزای بنچینەکراو لەسەر زیرەکیی دەستکرد (AI) کە لەبری مرۆڤ کایەیەکی ڤیدیۆیی دەکات. بۆتەکان لە چەندین چەشنی کایەی ڤیدیۆییی جۆراوجۆردا بۆ کاری جۆراوجۆر بەکاردەهێنرێن: بۆتێک کە بۆ تەقەکەرێکی کەسی یەکەم (FPS) نووسراوە، جیاواز کاردەکات لەوەی کە بۆ کایەیەکی ڕۆڵگێڕانی فرەیاریزانیی بەربڵاوی ئۆنلاین (MMORPG) نووسراوە. جۆری یەکەمیان لەوانەیە شیکردنەوەی نەخشە و تەنانەت ستراتیژیی بنەڕەتیش لەخۆبگرێت؛ جۆری دووەمیان لەوانەیە بۆ ئۆتۆماتیککردنی ئەرکێکی دووبارە و بێزارکەر وەک فارمینگ بەکاربهێنرێت.

ئەو بۆتانەی کە بۆ تەقەکەرە کەسی یەکەمەکان نووسراون، بە شێوەیەکی گشتی هەوڵ دەدەن لاساییی شێوازی یاریکردنی مرۆڤ بکەنەوە. بۆتە کۆمپیوتەر-کۆنترۆڵکراوەکان لەوانەیە پێکەوە دژی بۆتەکانی تر و/یان یاریزانە مرۆڤەکان یاری بکەن، جا لەسەر ئینتەرنێت بێت، لەسەر تۆڕێکی خۆجێیی (LAN) یان لە سێشنێکی ناوخۆییدا بێت. تایبەتمەندی و زیرەکیی بۆتەکان لەوانەیە زۆر جیاواز بێت، بەتایبەتی لەگەڵ ئەو ناوەڕۆکەی کە لەلایەن کۆمەڵگەوە دروست کراوە. بۆتە پێشکەوتووەکان فێربوونی مەکینەیان تێدایە بۆ فێربوونی داینامیکیی شێوازەکانی ڕکابەر و هەروەها فێربوونی داینامیکیی نەخشە پێشتر نەناسراوەکان، لەکاتێکدا بۆتە سادەترەکان لەوانەیە بەتەواوی پشت بە لیستەی خاڵەڕێیەکان ببەستن کە بۆ هەر نەخشەیەک لەلایەن گەشەپێدەرەوە دروست کراوە، کە ئەمەش بۆتەکە سنووردار دەکات بۆ یاریکردن تەنها لەو نەخشانەی کە ئەو خاڵەڕێیانەیان تێدایە.

 سەرچاوەکان